آس کپتہ گِس ءَ مُرتگاں دز مہ جن
اَچ ترا چے گِسر کپتگاں دز مہ جن
تئی چراگیں در ءَ نوں مں واتر نہ باں
دُور ءُ در زندگی رپتگاں دز مہ جن
انگت ءَ آزگاں ٹپّ زیمیں دل ءِ
گوں وتی ساہگ ءَ پُرشتگاں دز مہ جن
گریتگیں دیدگانی دریگ ءِ شم ءَ
ارس ءِ نیادانی گم سِستگاں دز مہ جن
تراولیں پند ءِ کِشکاں سپر موجریں
کُنٹگانی تلب رُستگاں دز مہ جن
درد ءِ گیابانے ءَ مُرگ زندانی اَنت
مھرءِ موسم گُش ئےسُتکگاں دز مہ جن
کھریں زورآوراں دھر ءِ زیبائی ءِ
دُرائیں دروشم شریفؔ بُرتگاں دز مہ جن
شریف مومؔن
۔۔۔۔۔۔۔۔۔۔۔۔۔۔۔۔۔۔۔۔۔۔